# Naudotojo sąsaja (žr. L pav.)

Naudotojo sąsaja (8) yra skirta elektrinio įrankio darbo režimui parinkti bei veikimo būsenai parodyti.

## Būsenos indikatoriai

Akumuliatoriaus įkrovos būklės indikatorius (naudotojo sąsaja) (22) | Reikšmė/priežastis | Sprendimas
--- | --- | ---
žalia (nuo 2 iki 5 brūkšnelių) | Akumuliatorius įkrautas | –
geltona (1 brūkšnelis) | Akumuliatorius beveik išsikrovęs | Akumuliatorių greitai pakeiskite arba įkraukite
raudona (1 brūkšnelis) | Akumuliatorius išsikrovęs | Akumuliatorių pakeiskite arba įkraukite

Elektrinio įrankio būsenos indikatorius (29) | Reikšmė/priežastis | Sprendimas
--- | --- | ---
Žalia | Būsena OK | –
Geltona | Pasiekta kritinė temperatūra arba beveik tuščias akumuliatorius | Palaukite, kol elektrinis įrankis atvės, arba pakeiskite ar įkraukite akumuliatorių
Raudona | Perkaito elektrinis įrankis arba išsikrovė akumuliatorius | Palaukite, kol elektrinis įrankis atvės, arba pakeiskite ar įkraukite akumuliatorių
Raudona | Užblokuotas variklis, per silpnas akumuliatorius | Įkraukite akumuliatorių arba naudokite rekomenduojamo tipo akumuliatorių
Bendrojo pobūdžio klaidos | Elektrinį įrankį išjunkite ir vėl įjunkite, jei reikia – išimkite ir vėl įdėkite akumuliatorių Jei trikties pašalinti nepavyko: Elektrinį įrankį išsiųskite į klientų aptarnavimo skyrių
Mirksi raudonai | Suveikė greitojo išjungimo įtaisas | Elektrinį įrankį išjunkite ir vėl įjunkite
Mirksi mėlynai | Elektrinis įrankis Bluetooth® ryšiu sujungtas su mobiliuoju galiniu prietaisu arba perkeliami nustatymai | –

Išmaniojo telefono simbolis (28) | Reikšmė/priežastis | Sprendimas
--- | --- | ---
Baltas | Svarbi informacija (pvz., įspėjimas dėl temperatūros) | Skaitykite pranešimą išmaniajame telefone

## Veikimo režimo parinkimas

Norėdami nustatyti veikimo režimą, pakartotinai spauskite mygtuką (26), kol bus parodytas pageidaujamas režimas.

Nuoroda: pasirinkus režimą Favorite, funkcijos yra konfigūruojamos išmaniojo telefono programa,o pasirinkus režimą Auto ir Soft – funkcijos yra nustatytos iš anksto.

Veikimo režimo indikatorius (25) | Funkcijos
--- | ---
Šviečia maksimalios galios simbolis (27) | Veikiant režimu Auto, elektrinis įrankis pasiekia maksimalią galią maksimaliu įsibėgėjimo greičiu.
Šviečia sūkių skaičiaus konfigūravimo išmaniuoju telefonu simbolis (23) | Veikiant režimu Favorite, elektrinio įrankio galią ir įsibėgėjimo greitį galima individualiai konfigūruoti išmaniojo telefono programėle.
Šviečia sumažintos galios simbolis (24) | Veikiant režimu Soft, elektrinio įrankio galia ir įsibėgėjimo greitis yra sumažinti.