# Смяна на работния инструмент

Противопраховата капачка (4) ограничава силно проникването на отделящия се при къртене прах в патронника. При поставяне на инструмента внимавайте да не повредите противопраховата капачка (4).

- Повредена противопрахова капачка трябва да се замени веднага. Препоръчва се това да бъде извършено в оторизиран сервиз за електроинструменти.

##

### Поставяне на работен инструмент с опашка SDS plus (вж. фиг. E)

С патронник SDS-plus можете да заменяте ра‌ботния инструмент лесно и удобно без използ‌ване на спомагателни инструменти.

- GBH 18V-28 CF: Поставете SDS-plus сменяемия патронник (2).
- Почистете опашката на работния инструмент и я смажете леко.
- Вкарайте работния инструмент в патронника със завъртане, докато се застопори автоматично с прещракване.
- Уверете се чрез издърпване, че е захванат здраво.

Съгласно принципа си на действие работният инструмент с опашка SDS-plus е свободен. По‌ради това при въртене на празен ход възниква радиално отклонение. Това обаче не се отразява на точността на пробиване, тъй като при пробиване работният инструмент се центрира автоматично.

### Сваляне на работен инструмент с опашка SDS-plus (вж. фиг. F)

- Дръпнете застопоряващата втулка (5) назад и извадете работния инструмент.

##

## GBH 18V-28 C

### Поставяне на работен инструмент (вж. фиг. G)

Указание: Не използвайте инструменти без опашка SDS-plus за ударно пробиване или кър​тене! При ударно пробиване и къртене ин​стру​менти без опашка SDS-plus и патронникът се повреждат.

- Поставете патронник със зъбен венец (31).
- Чрез завъртане наляво отворете патронника със зъбен венец (31), толкова, че работният инструмент да може да бъде поставен. Вкарайте инструмента.
- Вкарайте ключа за патронник (35) в предвидените за целта отвори на патронника (31) и затегнете работния инструмент равномерно, като използвате всички отвори.
- Завъртете превключвателя за ударно проби‌ване/спиране на въртенето (17) в позицията пробиване.

### Сваляне на работен инструмент (вж. фиг. H)

- Завъртете втулката на патронника със зъбен венец (31) обратно на часовниковата стрелка с помощта на специализирания ключ (35), докато работният инструмент може да бъде изваден.

##

## GBH 18V-28 CF

### Поставяне на работен инструмент (вж. фиг. I)

Указание: Не използвайте инструменти без опашка SDS-plus за ударно пробиване или кър​тене! При ударно пробиване и къртене ин​стру​менти без опашка SDS-plus и патронникът се повреждат.

- Поставете патронника за бързо захващане (1).

- Захванете здраво пръстена (37) на патронника за бързо застопоряване. Отворете челюстите на патронника, като въртите предната втулка (36), докато може да бъде поставен инструмент. Захванете здраво пръстена (37) и завъртете предната втулка (36) силно в посоката, указана със стрелка, докато започне да се чува отчетливо прещракване.
- Уверете се, че инструментът е захванат здра​во, като се опитате да го издърпате.

Указание: Ако патронникът е бил отворен докрай, при затягане е възможно да се чува прещракване, без патронникът да се затваря.

В такъв случай завъртете предната втулка еднократно обратно на стрелката на часовника. След това патронникът може да бъде затворен.

- Завъртете превключвателя за ударно проби‌ване/спиране на въртенето (17) в позицията пробиване.

### Сваляне на работен инструмент (вж. фиг. J)

- Захванете здраво пръстена (37) на патронника за бързо застопоряване. Отворете патронника чрез завърта​не на предната втулка (36) в посоката, указана със стрелка, докато инструментът може да бъде изваден.