# Výmena nástroja

Ochranná manžeta (4) vo veľkej miere zabraňuje počas prevádzky náradia vnikaniu prachu z vŕtania do upínacej hlavy. Pri vkladaní nástroja dávajte pozor, aby sa ochranná manžeta (4) nepoškodila.

- Poškodenú ochrannú manžetu je potrebné ihneď vymeniť. Odporúčame, aby ste si to dali urobiť v autorizovanom servisnom stredisku.

##

### Vloženie pracovného nástroja so stopkou SDS plus (pozri obrázok E)

Pomocou skľučovadla SDS-plus môžete rýchlo a pohodlne vymieňať pracovné nástroje bez toho, aby ste museli používať nejaké prídavné nástroje.

- GBH 18V-28 CF: Nasaďte výmenné skľučovadlo SDS-plus (2).
- Vyčistite zasúvací koniec pracovného nástroja a jemne ho potrite tukom.
- Vložte pracovný nástroj do upínania nástroja pri jeho súčasnom otáčaní tak, aby samočinne zaskočil.
- Skontrolujte zaistenie potiahnutím za pracovný nástroj.

Pracovný nástroj so stopkou SDS-plus je voľne pohyblivý, čo je podmienené systémovo. Pri behu naprázdno tým vzniká odchýlka od presného kruhového pohybu. Na presnosť vrtu to však nemá vplyv, pretože vrták sa pri vŕtaní sám automaticky vycentruje.

### Vybratie pracovného nástroja so stopkou SDS‑plus (pozri obrázok F)

- Zaisťovaciu objímku (5) posuňte dozadu a vyberte pracovný nástroj.

##

## GBH 18V-28 C

### Vkladanie pracovného nástroja (pozri obrázok G)

Upozornenie: Nástroje bez stopky SDS-plus nepoužívajte na vŕtanie s funkciou kladiva ani na sekanie! Nástroje bez stopky SDS-plus a ich skľučovadlo sa pri vŕtaní s príklepom a pri sekaní poškodia.

- Vložte skľučovadlo s ozubeným vencom (31).
- Otvorte skľučovadlo s ozubeným vencom (31) otočením tak, aby sa nástroj dal vložiť. Vložte pracovný nástroj.
- Zasuňte doťahovací kľúč (35) do príslušných otvorov skľučovadla s ozubeným vencom (31) a nástroj rovnomerne utiahnite.
- Prepínač pracovných režimov (17) otočte do polohy „Vŕtanie“.

### Vybratie pracovného nástroja (pozri obrázok H)

- Otočte objímku skľučovadla s ozubeným vencom (31) pomocou doťahovacieho kľúča (35) proti smeru pohybu hodinových ručičiek tak, aby sa pracovný nástroj dal vybrať.

##

## GBH 18V-28 CF

### Vkladanie pracovného nástroja (pozri obrázok I)

Upozornenie: Nástroje bez stopky SDS-plus nepoužívajte na vŕtanie s funkciou kladiva ani na sekanie! Nástroje bez stopky SDS-plus a ich skľučovadlo sa pri vŕtaní s príklepom a pri sekaní poškodia.

- Nasaďte rýchloupínacie výmenné skľučovadlo (1).

- Pevne držte pridržiavací prstenec (37) rýchloupínacieho skľučovadla. Upínanie nástroja otvorte otáčaním prednej objímky (36) tak, aby sa mohol nasadiť nástroj. Pevne držte pridržiavací prstenec (37) a silno otáčajte prednú objímku (36) v smere šípky, kým nebude počuť zreteľný rapkáčový zvuk.
- Skontrolujte správne upevnenie potiahnutím za pracovný nástroj.

Upozornenie: ak bolo upínanie nástroja otvorené až na doraz, môže byť pri uťahovaní upínania nástroja počuť rapkáčový zvuk a upínanie nástroja sa nezatvorí.

V tomto prípade otočte prednú objímku raz proti smeru pohybu hodinových ručičiek. Potom bude možné upínanie nástroja zavrieť.

- Prepínač pracovných režimov (17) otočte do polohy „Vŕtanie“.

### Vyberanie pracovného nástroja (pozri obrázok J)

- Pevne držte pridržiavací prstenec (37) rýchloupínacieho výmenného skľučovadla. Upínanie nástroja otvorte otáčaním prednej objímky (36) v smere šípky tak, aby sa mohol odobrať nástroj.