# Pracovné pokyny

##

Pomocou hĺbkového dorazu (21) je možné stanoviť želanú hĺbku vŕtania X.

- Stlačte tlačidlo pre nastavenie hĺbkového dorazu (19) a nastavte hĺbkový doraz v prídavnej rukoväti (20).
  Ryhovanie na hĺbkovom doraze (21) musí smerovať nadol.
- Pracovný nástroj so stopkou SDS-plus zasuňte až na doraz do upínacej hlavy SDS-plus (3). Pohyblivosť nástroja SDS-plus môže inak viesť k nesprávnemu nastaveniu hĺbky vŕtania.
- Hĺbkový doraz vytiahnite tak, aby vzdialenosť medzi špičkou vrtáka a špičkou hĺbkového dorazu zodpovedala želanej hĺbke vŕtania X.

##

- Keď sa pracovný nástroj sprieči alebo zablokuje, pohon vŕtacieho vretena sa preruší. Z dôvodu vznikajúcich síl držte elektrické náradie vždy obidvomi rukami a zaujmite stabilný postoj.

- Keď sa elektrické náradie zablokuje, okamžite ho vypnite a uvoľnite pracovný nástroj. Pri zapnutí so zablokovaným vŕtacím nástrojom vznikajú veľmi intenzívne reakčné momenty.

##

Rýchle vypnutie (KickBack Control) poskytuje lepšiu kontrolu nad elektrickým náradím, čím zvyšuje ochranu používateľa v porovnaní s iným elektrickým náradím bez funkcie KickBack Control. Pri náhlej a nepredvídateľnej rotácii elektrického náradia okolo osi vŕtania sa elektrické náradie vypne, indikácia rýchleho vypnutia svieti načerveno a pracovné osvetlenie (18) bliká. Pri aktivovanom rýchlom vypnutí bliká indikácia stavu (29) načerveno.

- Na opätovné uvedenie do prevádzky uvoľnite vypínač (12) a znova ho stlačte.

##

Zabudované tlmenie vibrácií znižuje vznikajúce vibrácie.

- Elektrické náradie prestaňte používať, keď je poškodený tlmiaci prvok.

##

- Na skrutku/maticu prikladajte ručné elektrické náradie iba vo vypnutom stave. Otáčajúce sa pracovné nástroje by sa mohli zošmyknúť.

Na používanie skrutkovacích hrotov potrebujete univerzálny držiak (38) s upínacou stopkou SDS-plus (príslušenstvo).

- Vyčistite zasúvací koniec stopky a jemne ho potrite tukom.
- Za súčasného otáčania zasúvajte univerzálny držiak skrutkovacích hrotov do upínacej hlavy tak, aby sa samočinne zaistil.
- Skontrolujte zaistenie potiahnutím za univerzálny držiak skrutkovacích hrotov.
- Do univerzálneho držiaka skrutkovacích hrotov vložte skrutkovací hrot. Na skrutkovanie vždy používajte len také skrutkovacie hroty, ktoré sa hodia k hlave skrutky.
- Na vybratie univerzálneho držiaka posuňte zaisťovaciu objímku (5) dozadu a vyberte univerzálny držiak (38) z upínacej hlavy.

##

Pomocou závesného háka (13) môžete elektrické náradie upevniť na vhodné závesné zariadenie.

- Na uvoľnenie zaistenia krátko potlačte závesný hák (13) smerom k rukoväti (11). Závesný hák sa samostatne vysunie dozadu.
- Otočte závesný hák nabok.
- Skontrolujte, či závesný hák (13) nie je nejako poškodený alebo zdeformovaný.
  Závesný hák (13) nepoužívajte, keď je poškodený, zdeformovaný alebo nie je pevne upevnený o elektrické náradie.
- Elektrické náradie zaveste pomocou závesného háka (13) na stabilné závesné zariadenie.
  Aby sa predišlo poškodeniu alebo zraneniam, závesné zariadenie nesmie byť pripevnené nad chodníkmi alebo bezprostredne nad pracovnou oblasťou.
  Závesný hák je určený výlučne na zavesenie elektrického náradia vrátane namontovaného príslušenstva.
- Keď s elektrickým náradím pracujete, otočte závesný hák (13) naspäť a posuňte ho miernym tlakom smerom dopredu a dole do zaistenej polohy.

- Nikdy nepoužívajte závesný hák (13) ako zaisťovaciu pomôcku proti pádu.
  Nikdy neupevňujte zaisťovaciu pomôcku proti pádu na závesný hák.

##

Upozornenie: Na zaistenie elektrického náradia proti pádu je nutné použiť zaisťovaciu pomôcku proti pádu (40), ktorá je vhodná pre hmotnosť systému. Maximálna povolená dĺžka zaisťovacej pomôcky proti pádu je 1,8 m. Bezpodmienečne dodržujte povolenú upevňovaciu oblasť (39) na elektrickom náradí.

Ako zaisťovaciu pomôcku proti pádu používajte prednostne plochú slučku upevnenú kotvovým uzlom alebo zaisťovaciu pomôcku proti pádu s tlmičom pádu.

Pri upevňovaní zaisťovacej pomôcky proti pádu (40) bezpodmienečne dodržujte jej návod na použitie.

- Protiľahlú stranu zaisťovacej pomôcky proti pádu bezpodmienečne upevnite o stabilnú konštrukciu (napr. budova alebo lešenie) a nikdy nie o samotného používateľa.
  Zaisťovacia pomôcka proti pádu musí byť voľne pohyblivá a smie sa upevňovať výlučne na pevný uväzovací bod (41) a v povolenej upevňovacej oblasti (39) na elektrickom náradí.
  Pevný uväzovací bod (41) vyberte tak, aby elektrické náradie mohlo v prípade pádu voľne spadnúť do zaisťovacej pomôcky bez toho, aby sa pritom ovinulo okolo používateľa alebo aby ho ohrozilo.
  Nikdy nepoužívajte závesný hák (13) ako zaisťovaciu pomôcku proti pádu.
  Nikdy neupevňujte zaisťovaciu pomôcku proti pádu na závesný hák.
  Nikdy nepoužívajte zaisťovaciu pomôcku proti pádu na elektrickom náradí s namontovanými odsávaniami prachu GDE 18V-16 alebo GDE 16 Plus.