# Norādījumi darbam

##

Ar dziļuma ierobežotāja (21) palīdzību var iestatīt vēlamo urbšanas dziļumu X.

- Nospiediet dziļuma ierobežotāja atbrīvošanas taustiņu (19) un iebīdiet dziļuma ierobežotāju papildrokturī (20).
  Dziļuma ierobežotāja (21) rievojumam jābūt vērstam augšup.
- Līdz galam iebīdiet SDS-plus darbinstrumentu SDS-plus turētājaptverē (3). Ja SDS-plus darbinstruments turētājaptverē kustas, tas var novest pie nepareizas urbšanas dziļuma iestatīšanas.
- Pavelciet dziļuma ierobežotāju uz priekšu tik daudz, lai attālums starp urbja smaili un dziļuma ierobežotāja galu atbilstu vēlamajam urbšanas dziļumam X.

##

- Ja darbinstruments iestrēgst urbumā, in‌strumenta darbvārpstas piedziņa tiek auto‌mātiski pārtraukta. Šādā situācijā var rasties ievērojams pretspēks, tāpēc darba laikā stingri turiet elektroinstrumentu ar abām rokām, nodrošinot zem kājām stabilu pamatu.

- Ja darbinstruments iestrēgst, izslēdziet elektroinstrumentu un izbrīvējiet iestrēgušo darbinstrumentu. Mēģinot ieslēgt elektroinstrumentu, kurā iestiprinātais urbšanas darbinstruments ir iestrēdzis, veidojas liels reaktīvais griezes moments.

##

Ātrās izslēgšanās funkcija jeb KickBack Control nodrošina labāku kontroli pār elektroinstrumentu un tādējādi – labāku lietotāja aizsardzību, ja salīdzina ar elektroinstrumentiem bez KickBack Control funkcijas. Ja elektroinstruments pēkšņi un neparedzēti pagriežas ap urbja asi, elektroinstruments izslēdzas, ātrās izslēgšanas indikators deg sarkanā krāsā un darba gaismas avots (18) mirgo. Kad aktivizējas ātrās izslēgšanas funkcija, statusa indikators (29) mirgo sarkanā krāsā.

- Lai atkārtoti ieslēgtu, atlaidiet ieslēdzēju/izslēdzēju (12) un nospiediet to atkārtoti.

##

Iebūvēta vibrācijas slāpēšanas sistēma ļauj samazināt elektroinstrumenta radītās vibrācijas līmeni.

- Pārtrauciet elektroinstrumenta lietošanu, ja pretvibrācijas elements ir bojāts.

##

- Kontaktējiet darbinstrumentu ar uzgriezni vai skrūvi tikai laikā, kad elektroinstru‌ments ir izslēgts. Rotējošs darbinstruments var no‌slī‌dēt no skrūves galvas.

Izmantojot skrūvgrieža uzgaļus, nepieciešams universālais turētājs (38) ar SDS-plus stiprinājuma kātu (papildpiederums).

- Notīriet kāta iestiprināmo daļu un pārklājiet to ar nelielu smērvielas daudzumu.
- Nedaudz pagrozot, ievirziet universālā turētāja kātu darbinstrumenta turētājaptverē, līdz tas tur auto‌mātiski fiksējas.
- Pārbaudiet fiksēšanos, nedaudz pavelkot universālo tu‌rē‌tā‌ju ārā no turētājaptveres.
- Ievietojiet universālajā turētājā skrūvgrieža uz‌gali. Izvēlieties tikai tādus skrūvgrieža uzgaļus, kas ir piemēroti ieskrūvējamo skrūvju galvām.
- Lai izņemtu universālo turētāju, pabīdiet fiksējošo uzmavu (5) uz aizmuguri un izvelciet universālo turētāju (38) no darbinstrumenta turētājaptveres.

##

Izmantojot piekarināšanas āķi (13), elektroinstrumentu var piestiprināt pie atbilstošas piekarināšanas ierīces.

- Īsi nospiediet piekarināšanas āķi (13) roktura virzienā (11), lai atbrīvotu fiksāciju. Piekarināšanas āķis pats izvirzās aizmugurē.
- Pagrieziet piekarināšanas āķi uz sāniem.
- Pārbaudiet, vai piekarināšanas āķim (13) nav bojājumu vai deformāciju.
  Neizmantojiet piekarināšanas āķi (13), ja tas ir bojāts, deformēts vai vairs nav stinrgi piestiprināts pie elektroinstrumenta.
- Piekariet elektroinstrumentu ar piekarināšanas āķi (13) pie stabilas piekarināšanas ierīces.
  Lai novērstu bojājumus vai savainojumus, piekarināšanas ierīci nedrīkst pārvietot virs gājēju ceļiem vai tieši virs darba zonām.
  Piekarināšanas āķis ir paredzēts tikai elektroinstrumenta un tam piemontēto piederumu piekarināšanai.
- Pagrieziet piekarināšanas āķi (13) atpakaļ un pastumiet to, viegli piespiežot, uz priekšu un leju fiksācijas pozīcijā, ja vēlaties strādāt ar elektroinstrumentu.

- Nekādā gadījumā neizmantojiet piekarināšanas āķi (13) kā kritienu novēršanas aizsardzības sistēmu.
  Nekādā gadījumā nepiestipriniet kritienu novēršanas aizsardzības sistēmu pie piekarināšanas āķa.

##

Norāde: lai aizsargātu elektroinstrumentu pret kritieniem, jāizmanto sistēmas svaram atbilstoša kritienu novēršanas aizsardzības sistēma (40). Maksimālais kirtienu novēršanas aizsardzības sistēmas garums ir 1,8 metri. Obligāti ņemiet vērā zonu, kur ierīci drīkst piestiprināt (39) pie elektroinstrumenta.

Izmantojiet pie enkurgalda piestiprinātu siksnas cilpu vai kritienu novēršanas aizsardzības sistēmu ar trieciena amortizētāju kā kritienu novēršanas aizsardzības sistēmu.

Piestiprinot kritienu novēršanas aizsardzības sistēmu, (40) obligāti ievērojiet tās lietošanas instrukciju.

- Obligāti piestipriniet otru kritienu novēršanas aizsardzības sistēmas pusi pie stabilas konstrukcijas (ēkas vai sastatnes), bet nekādā gadījumā nepiestipriniet to pie lietotāja.
  Kritienu novēršanas aizsardzības sistēmai ir brīvi jākustās, un tai jābūt piestiprinātai tikai pie fiksēta enkurpunkta (41) un zonas, (39) kurā to drīkst piestiprināt pie elektroinstrumenta.
  Izvēlieties fiksēto enkurpunktu (41) tā, lai kritiena gadījumā elektroinstruments brīvi kristu kritienu novēršanas aizsardzības ierīcē, neaizķerot vai neapdraudot lietotāju.
  Nekādā gadījumā neizmantojiet piekarināšanas āķi (13) kā kritienu novēršanas aizsardzības sistēmu.
  Nekādā gadījumā nepiestipriniet kritienu novēršanas aizsardzības sistēmu pie piekarināšanas āķa.
  Nekad nelietojiet kritienu novēršanas aizsardzības sistēmu elektroinstrumentam, kad tam ir uzstādīta putekļu nosūkšanas sistēma GDE 18V-16 vai GDE 16 Plus.