# Uvedenie do prevádzky

- Dávajte pozor na to, aby bol kryt (15) Bluetooth® Low Energy Module GCY 42 počas prevádzky zatvorený. Zabránite tak vniknutiu prachu.

##

Pomocou prepínača pracovných režimov (17) zvoľte pracovný režim elektrického náradia.

- Na zmenu pracovného režimu stlačte uvoľňovacie tlačidlo (16) a prepínač pracovných režimov (17) otáčajte do želanej pozície, kým sa počuteľne nezaistí.

Upozornenie: Pracovný režim meňte len pri vypnutom elektrickom náradí! Inak by sa mohlo elektrické náradie poškodiť.

Poloha na vŕtanie s príklepom do betónu alebo kameňa

Poloha na vŕtanie bez príklepu do dreva, kovu, keramiky a plastu a na skrutkovanie

Poloha Vario-Lock na nastavenie polohy sekáča
V tejto polohe sa prepínač pracovných režimov (17) nezaistí.

Poloha na sekanie

##

Prepínačom smeru otáčania (10) môžete meniť smer otáčania elektrického náradia. Nie je to však možné vtedy, keď je stlačený vypínač (12).

- Prepínač smeru otáčania (10) aktivujte len na zastavenom elektrickom náradí.

Na vŕtanie s príklepom, na vŕtanie a na sekanie nastavte vždy pravobežný chod.

- Pravobežný chod: Na vŕtanie a zaskrutkovávanie skrutiek zatlačte prepínač smeru otáčania (10) doľava až na doraz.
- Ľavobežný chod: Na uvoľnenie, resp. vyskrutkovanie skrutiek a matíc zatlačte prepínač smeru otáčania (10) doprava až na doraz.

Upozornenie: Ak je prepínač smeru otáčania umiestnený v strednej polohe, vypínač je zablokovaný.

##

- Elektrické náradie zapnete stlačením vypínača (12).

Pracovné svetlo (18) svieti pri mierne alebo úplne stlačenom vypínači (12) a umožňuje osvetlenie pracovnej oblasti pri nepriaznivých svetelných podmienkach.

Pri prvom zapnutí elektrického náradia môže nastať oneskorený rozbeh, pretože elektronika elektrického náradia sa musí najprv nakonfigurovať.

Pri nízkych teplotách dosiahne elektrické náradie plný príklepový/sekací výkon až po určitom čase.

- Na vypnutie elektrického náradia uvoľnite vypínač (12).

##

Otáčky/príklepy zapnutého elektrického náradia môžete plynulo regulovať tým, do akej miery stláčate vypínač (12).

Mierny tlak na vypínač (12) vyvolá nízke otáčky/príklepy. So zvyšovaním tlaku sa počet otáčok/frekvencia príklepu zvyšujú.

Otáčky môžete regulovať aj na používateľskom rozhraní alebo cez aplikáciu v smartfóne .

##

Sekáč môžete zaistiť v 40 polohách. Vďaka tomu budete môcť zaujať vždy optimálnu pracovnú polohu.

- Vložte sekáč do upínania nástroja.
- Prepínač pracovných režimov (17) otočte do polohy „Vario-Lock“.
- Otáčajte pracovný nástroj tak, aby sa dostal do požadovanej sekacej polohy.
- Prepínač pracovných režimov (17) otočte do polohy „Sekanie“. Upínanie nástroja je tým zaaretované.
- Na sekanie nastavte smer otáčania vždy na pravobežný chod.