# Puštanje u rad

- Pazite da je poklopac (15) modula Bluetooth® Low Energy Module GCY 42 zatvoren tijekom rada. Tako ćete spriječiti prodiranje prašine.

##

Prekidačem za zaustavljanje udaraca/rotacije (17) odaberite način rada električnog alata.

- Za promjenu načina rada pritisnite tipku za deblokadu (16) i okrenite prekidač za zaustavljanje udaraca/rotacije (17) u željeni položaj sve dok se čujno ne uglavi.

Napomena: Promijenite način rada samo kada je električni alat isključen! Električni alat bi se inače mogao oštetiti.

Položaj za bušenje čekićem u beton ili kamen

Položaj za bušenje bez udarca u drvo, metal, keramiku i plastiku te za uvrtanje vijaka

Položaj Vario-Lock za namještanje položaja dlijeta
U ovom položaju se prekidač za zaustavljanje udaraca/rotacije (17) neće uglaviti.

Položaj za rad dlijetom

##

Preklopkom smjera rotacije (10) možete pro‌mije‌niti smjer rotacije električnog alata. Kod pritis‌nutog prekidača za uključivanje/is‌ključi‌vanje (12) to ipak nije moguće.

- Preklopku smjera rotacije (10) možete pritisnuti samo u stanju mirovanja električnog alata.

Smjer rotacije za bušenje čekićem, bušenje i rad dlijetom namjestite uvijek na rotaciju udesno.

- Okretanje udesno: Za bušenje i uvrtanje vijaka pritisnite preklopku smjera rotacije (10) ulijevo do graničnika.
- Okretanje ulijevo: Za otpuštanje odnosno odvrtanje vijaka i matica pritisnite preklopku smjera rotacije (10) udesno do graničnika.

Napomena: Ako je preklopka smjera rotacije u srednjem položaju, prekidač za uključivanje/isključivanje je blokiran.

##

- Za uključivanje električnog alata pritisnite prekidač za uključi‌vanje/isključivanje (12).

Radno svjetlo (18) svijetli kada se prekidač za uključivanje/isključivanje (12) pritisne lagano ili do kraja i omogućava osvjetljenje područja rada u slučaju nepovoljnih uvjeta rasvjete.

Kod prvog uključivanja električnog alata može doći do odgode pokretanja jer se elektronika električnog alata najprije mora konfigurirati.

Pri nižim temperaturama električni alat postiže punu snagu čekića/udarca tek nakon određenog vremena.

- Za isključivanje električnog alata otpustite prekidač za uključivanje/isključivanje (12).

##

Broj okretaja/broj udaraca uključenog električnog alata možete bezstupanjski regulirati ovisno o tome do kojeg stupnja ste pritisnuli prekidač za uključivanje/isključivanje (12).

Laganim pritiskom na prekidač za uključivanje/isključivanje (12) postiže se manji broj okretaja/broj udaraca. Jačim pritiskom povećava se broj okretaja/broj udaraca.

Broj okretaja možete regulirati i na korisničkom sučelju odn. putem aplikacije za pametni telefon.

##

Dlijeto možete blokirati u 40 položaja. Na taj način možete zauzeti optimalni radni položaj.

- Umetnite dlijeto u prihvat alata.
- Okrenite prekidač za zaustavljanje udaraca/rotacije (17) u položaj „Vario-Lock“.
- Okrenite radni alat u željeni položaj dlijeta.
- Okrenite prekidač za zaustavljanje udaraca/rotacije (17) u položaj „Rad dlijetom“. Time je prihvat alata blokiran.
- Namjestite smjer rotacije za rad dlijetom udesno.