# Tööriista vahetamine

Tolmukaitsekübar (4) kaitseb tööriistahoidikut töötamise ajal puurimistolmu sissetungimise eest. Jälgige, et tööriista paigaldamisel ei vigastataks tolmukaitsekübarat (4).

- Vigastatud tolmukaitse tuleb kohe asendada. Soovitatav on lasta seda teha mõnes klienditeeninduskohas.

##

### Vahetatava SDS plus-tööriista paigaldamine (vt jn E)

SDS-plus padruniga saate vahetatavat tööriista ilma täiendavaid tööriistu kasutamata lihtsalt ja kiiresti vahetada.

- GBH 18V-28 CF: Paigaldage vahetatav SDS-plus-padrun (2).
- Puhastage vahetatava tööriista hoidikusse sisestatav osa ja määrige seda kergelt.
- Lükake vahetatav tööriist pöördliigutusega tööriistahoidikusse, kuni see iseseisvalt lukustub.
- Lukustuse kontrollimiseks tõmmake tööriista.

Vahetatav SDS-plus tööriist on süsteemist tingituna vabalt liikuv. Seetõttu tekib tühikäigul pöörlemise ebaühtlus. See ei mõjuta puurava täpsust, sest puur keskmestub puurimisel automaatselt.

### Vahetatava SDS-plus tööriista eemaldamine (vt jn F)

- Lükake lukustuhülssi (5) tahapoole ja eemaldage vahetatav tööriist.

##

## GBH 18V-28 C

### Vahetatava tarviku paigaldamine (vt jn G)

Suunis. Ärge kasutage ilma SDS-plus-kinnituseta tööriistu löökpuurimisel ega meiseldamisel! Löökpuurimine ja meiseldamine kahjustavad SDS-plus-kinnituseta tööriistu ning padrunit.

- Paigaldage hammasvöö-puurpadrun (31).
- Avage hammasvöö-puurpadrun (31) seda pöörates, kuni saate tarviku sisse asetada. Asetage tarvik kohale.
- Asetage puurpadruni võti (35) vastavatesse avadesse hammasvöö-puurpadrunil (31) ja pingutage tarvik ühtlaselt.
- Keerake löögi/pöörlemise peatamislüliti (17) asendisse „Puurimine“.

### Vahetatava tööriista eemaldamine (vt jn H)

- Pöörake hammasvöö-puurpadruni (31) hülssi puurpadrunivõtmega (35) vastupäeva, kuni vahetatava tööriista saab eemaldada.

##

## GBH 18V-28 CF

### Vahetatava tarviku paigaldamine (vt jn I)

Suunis. Ärge kasutage ilma SDS-plus-kinnituseta tööriistu löökpuurimisel ega meiseldamisel! Löökpuurimine ja meiseldamine kahjustavad SDS-plus-kinnituseta tööriistu ning padrunit.

- Kasutage vahetatavat kiirkinnituspadrunit (1).

- Hoidke vahetatava kiirkinnituspadruni hoiderõngast (37) kinni. Avage tööriistahoidik eesmist hülssi (36) pöörates sedavõrd, et saate tööriista sisse asetada. Hoidke hoiderõngast (37) kinni ja pöörake eesmist hülssi (36) tugevalt noole suunas, kuni on kuulda lõksumist.
- Kinnitumise kontrollimiseks tõmmake tööriista.

Suunis: Kui tööriistahoidik avati lõpuni, võib tööriistahoidiku kinnikeeramisel olla kuulda fikseerumisest märku andvat heli ja tööriistahoidik ei sulgu.

Pöörake sel juhul kiirkinnitus-puurpadruni eesmist hülssi korraks vastupäeva. Seejärel on võimalik tööriistahoidik sulgeda.

- Keerake löögi-/pöörlemise peatamislüliti (17) asendisse „Puurimine“.

### Vahetatava tarviku eemaldamine (vt jn J)

- Hoidke vahetatava kiirkinnituspadruni hoiderõngast (37) kinni. Avage tööriistahoidik, pöörates eesmist hülssi (36) noole suunas, kuni tööriista saab eemaldada.