# Потребителски интерфейс (вж. фиг. L)

Потребителският интерфейс (8) служи за избиране на работния режим, както и за индикация на състоянието на електроинструмента.

## Индикатори за състоянието

Индикатор за състоянието на акумулаторната батерия (потребителски интерфейс) (22) | Значения/причина | Решение
--- | --- | ---
Зелено (2 до 5 сегмента) | Акумулаторната батерия заредена | –
Жълто (1 сегмент) | Акумулаторната батерия е почти празна | Акумулаторната батерия трябва скоро да бъде заменена или заредена
Червено (1 сегмент) | Акумулаторната батерия е изтощена | Заменете, респ. заредете акумулаторната батерия

Индикатор за статуса на електроинструмента (29) | Значения/причина | Решение
--- | --- | ---
Зелен | Състояние OK | –
Жълт | Достигната е критична температура или акумулаторната батерия е почти празна | Оставете електроинструмента да се охлади или заменете/заредете акумулаторната батерия
Чер‌ве‌н | Електроинструментът е прегрял или акумулаторната батерия е празна | Оставете електроинструмента да се охлади или заменете/заредете акумулаторната батерия
Чер‌ве‌н | Моторът е блокиран, акумулаторната батерия е твърде слаба | Заредете акумулаторната батерия или използвайте препоръчителен тип акумулаторна батерия
Обща грешка | Изключете и отново включете електроинструмента или отстранете акумулаторната батерия и я поставете отново Ако грешката продължи: Изпратете електроинструмента на клиентската служба
Мигащ в червено | Бързото изключване се е задействало | Изключете и повторно включете електроинструмента
Мигащ в синьо | Електроинструментът е свързан през Bluetooth® с мобилно крайно устройство или Настройките се предават | –

Символ за смартфон (28) | Значения/причина | Решение
--- | --- | ---
бял | Налична е важна информация (например, предупреждение за температура) | Прочетете съобщението на смартфон

## Избор на работен режим

Натискайте бутона (26) за избор на работен режим дотогава, докато светне желаният от Вас режим на работа.

Указание: В работен режим Favorite се конфигурират функциите чрез приложение за смартфон, в работни режими Auto и Soft функциите са предварително зададени.

Индикатор Работен режим (25) | Функции
--- | ---
Символът за максимална мощност (27) свети | В работен режим Auto електроинструментът достига максимална мощност с максимална скорост на пускане.
Символът за конфигурация на оборотите през смартфон (23) свети | В работен режим Favorite мощността и скоростта на пускане на електроинструмента могат да се конфигурират индивидуално през смартфон приложение.
Символът за намалена мощност (24) свети | В работен режим Soft мощността и скоростта на пускане на електроинструмента са редуцирани.