# Käyttötarvikkeen vaihto

Pölysuojuksella (4) saat tehokkaasti estettyä porattaessa syntyvän pölyn tunkeutumisen käyttötarvikkeen kiinnittimeen. Varo vaurioittamista pölysuojusta (4), kun asennat käyttötarvikkeen.

- Vaurioitunut pölysuojus tulee vaihtaa välittömästi. Suosittelemme antamaan tämän asiakaspalvelun tehtäväksi.

##

### SDS plus-käyttötarvikkeen asentaminen (katso kuva E)

SDS-plus-istukan avulla voit vaihtaa käyttötarvikkeet helposti ilman ylimääräisiä työkaluja.

- GBH 18V-28 CF: Asenna SDS-plus-istukka (2) paikalleen.
- Puhdista käyttötarvikkeen kiinnitysvarsi ja voitele se ohuelti rasvalla.
- Työnnä kiertävällä liikkeellä käyttötarviketta käyttötarvikkeen pitimeen, kunnes se lukkiutuu automaattisesti paikalleen.
- Tarkista kunnollinen lukitus käyttötarvikkeesta vetämällä.

SDS-plus-käyttötarvike liikkuu vapaasti toimintaperiaatteensa mukaisesti. Tämän myötä tyhjäkäynnillä esiintyy pyörintäheittoa. Tämä ei vaikuta porausreiän tarkkuuteen, koska poranterä keskittää itsensä automaattisesti porauksen aikana.

### SDS-plus-käyttötarvikkeen irrotus (katso kuva F)

- Siirrä lukkoholkkia (5) taaksepäin ja ota käyttötarvike pois.

##

## GBH 18V-28 C

### Käyttötarvikkeen asentaminen (katso kuva G)

Huomautus: älä käytä vasaraporaamiseen tai piikkaamiseen käyttötarvikkeita, joissa ei ole SDS-plus-kiinnitystä! Käyttötarvikkeet, joissa ei ole SDS-plus-kiinnitystä, ja niiden kiinnitysistukka vaurioituvat vasaraporaus- ja piikkaustöissä.

- Asenna hammasistukka (31) paikalleen.
- Kierrä hammasistukkaa (31) auki, kunnes saat asennettua käyttötarvikkeen. Asenna käyttötarvike.
- Aseta istukka-avain (35) hammasistukan (31) asiaankuuluviin reikiin ja kiristä käyttötarvike tasaisesti kiinni.
- Käännä isku-/kiertoliikkeen lukituskytkin (17) poraamisen asentoon.

### Käyttötarvikkeen irrotus (katso kuva H)

- Kierrä hammasistukan (31) holkkia istukka-avaimella (35) vastapäivään, kunnes saat irrotettua käyttötarvikkeen.

##

## GBH 18V-28 CF

### Käyttötarvikkeen asentaminen (katso kuva I)

Huomautus: älä käytä vasaraporaamiseen tai piikkaamiseen käyttötarvikkeita, joissa ei ole SDS-plus-kiinnitystä! Käyttötarvikkeet, joissa ei ole SDS-plus-kiinnitystä, ja niiden kiinnitysistukka vaurioituvat vasaraporaus- ja piikkaustöissä.

- Asenna pikaistukka (1) paikalleen.

- Pidä pikaistukan pidinrengasta (37) paikallaan. Kierrä etuholkilla (36) käyttötarvikkeen pidintä auki, kunnes saat asennettua käyttötarvikkeen. Pidä pidinrengasta (37) paikallaan ja kierrä etuholkkia (36) voimakkaasti nuolen suuntaan, kunnes siitä kuuluu ratinaa.
- Tarkista kunnollinen kiinnitys käyttötarvikkeesta vetämällä.

Huomautus: jos käyttötarvikkeen pidin on avattu rajoittimeen asti, käyttötarvikkeen pidintä kiinni kierrettäessä saattaa kuulua ratinaa, vaikka pidin ei sulkeudu.

Käännä tässä tapauksessa etuholkkia kerran vastapäivään. Tämän jälkeen pitimen voi sulkea.

- Käännä isku-/kiertopysäytyskytkin (17) poraamisen asentoon.

### Käyttötarvikkeen irrotus (katso kuva J)

- Pidä pikaistukan pidinrengasta (37) paikallaan. Avaa käyttötarvikkeen pidin kiertämällä etuholkkia (36) nuolen suuntaan, kunnes saat irrotettua käyttötarvikkeen.