# การเริ่มต้นปฏิบัติงาน

- ตรวจสอบให้แน่ใจว่าฝาครอบ (15) ของ Bluetooth® Low Energy Module GCY 42 ถูกปิดระหว่างการใช้งาน ทั้งนี้เพื่อป้องกันไม่ให้ฝุ่นเข้า

##

ท่านสามารถเลือกโหมดทำงานของเครื่องมือไฟฟ้าด้วยสวิทช์หยุดกระแทก/หยุดหมุน (17)

- เมื่อต้องการเปลี่ยนโหมดทำงาน ให้กดปุ่มปลดล็อค (16) และหมุนสวิทช์หยุดกระแทก/หยุดหมุน (17) ไปยังตำแหน่งที่ต้องการจนได้ยินเสียงเข้าล็อค

หมายเหตุ: เปลี่ยนโหมดทำงานเฉพาะเมื่อเครื่องมือไฟฟ้าปิดสวิทช์อยู่เท่านั้น! มิฉะนั้นเครื่องมือไฟฟ้า‌อาจ‌ชำรุดได้

ตำแหน่งสำหรับ การเจาะตอก ในคอนกรีตหรือหิน

ตำแหน่งสำหรับ การเจาะ โดยไม่กระแทกในไม้ โลหะ เซรามิก และพลาสติก รวมทั้งการขัน การขันสกรู

ตำแหน่ง Vario-Lock สำหรับปรับตำแหน่งสกัด
สวิทช์หยุดกระแทก/หยุดหมุน (17) จะไม่ล็อคในตำแหน่งนี้

ตำแหน่งสำหรับ การสกัด

##

ท่านสามารถใช้สวิทช์เปลี่ยนทิศทางการหมุน (10) เพื่อเปลี่ยนทิศทางการหมุนของเครื่องมือไฟฟ้า อย่างไรก็ตามหากสวิทช์เปิด-ปิด (12) ถูกกดอยู่จะไม่สามารถเปลี่ยนทิศทางการหมุน

- หมุนสวิทช์เปลี่ยนทิศทางการหมุน (10) เมื่อเครื่องหยุดนิ่งอยู่กับที่เท่านั้น

ตั้งทิศทางการหมุนสำหรับการเจาะตอก การเจาะ และการสกัด ไว้ที่การหมุนทางขวาเสมอ

- การหมุนทางขวา: สำหรับการเจาะและการขันสกรูเข้าให้กดสวิทช์เปลี่ยนทิศทางการหมุน (10) ไปทางซ้ายจนสุด
- การหมุนทางซ้าย: สำหรับคลายหรือขันสกรูและน๊อตออกให้กดสวิทช์เปลี่ยนทิศทางการหมุน (10) ไปทางขวาจนสุด

หมายเหตุ: หากทิศทางการหมุนของสวิตช์อยู่ที่ตำแหน่งตรงกลาง สวิทช์เปิด-ปิดจะถูกปิดกั้น

##

- เปิดสวิทช์ เครื่องมือไฟฟ้าโดยกดสวิทช์เปิด-ปิด (12)

ไฟส่องบริเวณทำงาน (18) จะส่องสว่างเมื่อกดสวิทช์เปิด-ปิด (12) เบาๆ หรือเต็มที่ และช่วยเพิ่มความสว่างในบริเวณทำงานภายใต้สภาพแสงที่ไม่เอื้ออำนวย

เมื่อเปิดเครื่องมือไฟฟ้าเป็นครั้งแรกอาจเกิดความล่าช้าในการเริ่มต้นเนื่องจากอุปกรณ์อิเล็กทรอนิกส์ของเครื่องมือไฟฟ้าต้องได้รับการกำหนดค่าก่อน

หาก‌เครื่อง‌ทำงาน‌ภายใต้‌อุณหภูมิ‌ต่ำ เครื่อง‌จะเริ่ม‌ตอก/‌กระแทก‌เต็มที่‌หลังจาก‌เปิด‌เครื่อง‌ทำงาน‌ระยะ‌หนึ่ง‌แล้ว‌เท่านั้น

- เมื่อต้องการปิดสวิทช์เครื่องมือไฟฟ้าให้ปล่อยนิ้วจากสวิทช์เปิด-ปิด (12)

##

ท่านสามารถปรับอัตราความเร็ว/อัตรากระแทกของเครื่องมือไฟฟ้าที่เปิดสวิทช์ทำงานได้อย่างต่อเนื่อง ทั้งนี้ขึ้นอยู่กับแรงที่กดลงบนสวิทช์เปิด-ปิด (12)

กดสวิทช์เปิด-ปิด (12) เบาจะได้อัตราความเร็ว/อัตรากระแทกต่ำ กดสวิทช์แรงยิ่งขึ้นจะได้อัตราความเร็ว/อัตรากระแทกเพิ่มขึ้น

ท่านสามารถควบคุมอัตราความเร็วได้ที่ อินเตอร์เฟสผู้ใช้ หรือผ่าน App บนสมาร์ทโฟน

##

ท่านสามารถล็อคดอกสกัดได้ 40 ตำแหน่ง ในลักษณะนี้ท่านสามารถตั้งท่าทำงานได้เหมาะสมที่สุดสำหรับแต่ละรูปแบบการทำงาน

- ใส่‌ดอกสกัด‌เข้าใน‌ด้ามจับเครื่องมือ
- หมุนสวิทช์หยุดกระแทก/หยุดหมุน (17) ไปที่ตำแหน่ง "Vario-Lock"
- หมุนเครื่องมือ‌ไปยัง‌ตำแหน่ง‌‌การสกัด‌ที่‌ต้องการ
- หมุนสวิทช์หยุดกระแทก/หยุดหมุน (17) ไปที่ตำแหน่ง "การสกัด" ด้วยวิธีนี้ด้ามจับเครื่องมือจะถูกล็อคไว้
- ตั้งทิศทางการหมุนสำหรับการสกัดไว้ที่การหมุนทางขวา