# Upute za rad

##

Pomoću graničnika dubine (21) možete odrediti željenu dubinu bušenja X.

- Pritisnite tipku za namještanje graničnika dubine (19) i umetnite graničnik dubine u dodatnu ručku (20).
  Rebra na graničniku dubine (21) moraju biti okrenuta prema dolje.
- Uvucite SDS-plus radni alat do graničnika u prihvat alata SDS-plus (3). Mogućnost pomicanja SDS-plus radnog alata mogla bi inače dovesti do pogrešnog namještanja dubine bušenja.
- Izvucite graničnik dubine toliko da razmak između vrha svrdla i vrha graničnika dubine odgovara željenoj dubini bušenja X.

##

- Ako bi se radni alat ukliještio ili zaglavio, prekinut će se pogon do bušnog vretena. Električni alat uvijek čvrsto držite s obje ruke zbog sila koje se pritom pojavljuju i zauzmite stabilan položaj tijela.

- Isključite električni alat i otpustite radni alat ako se blokira električni alat. Pri uključivanju s blokiranim alatom za bušenje nastaju visoki reakcijski momenti.

##

Brzo isključivanje (KickBack Control) pruža bolju kontrolu nad električnim alatom i time povećava zaštitu korisnika, u usporedbi s električnim alatima bez funkcije KickBack Control. Električni alat će se isključiti u slučaju iznenadne i nepredvidive rotacije električnog alata oko osi svrdla. Indikator brzog isključivanja svijetli crveno i treperi radno svjetlo (18). Kod aktiviranog brzog isključivanja indikator statusa (29) treperi crveno.

- Za ponovno puštanje u rad otpustite prekidač za uključi‌vanje/isključivanje (12) i ponovno ga pritisnite.

##

Integrirano prigušenje vibracija smanjuje vibracije koje nastaju.

- S električnim alatom ne radite dalje ako je oštećen prigušni element.

##

- Električni alat stavite na maticu/vijak samo u isključenom stanju. Rotirajući radni alati mogu kliznuti.

Za uporabu bitova izvijača potreban vam je univerzalni držač (38) sa SDS-plus steznom drškom (pribor).

- Očistite usadnik stezne drške i lagano ga podmažite.
- Umetnite univerzalni držač uz okretanje u prihvat alata sve dok se sam ne blokira.
- Provjerite blokadu povlačenjem univer‌zalnog držača.
- Stavite bit izvijača u univerzalni držač. Koristite samo bitove izvijača koji odgovaraju glavi vijka.
- Za vađenje univerzalnog držača gurnite čahuru za blokadu (5) prema natrag i izvadite univerzalni držač (38) iz prihvata alata.

##

Kukom za vješanje (13) možete pričvrstiti električni alat na odgovarajuću napravu za vješanje.

- Kratko pritisnite kuku za vješanje (13) u smjeru ručke (11) kako biste otpustili blokadu. Kuka za vješanje sama se izvlači prema natrag.
- Okrenite kuku za vješanje u stranu.
- Provjerite ima li na kuki za vješanje (13) oštećenja ili deformacija.
  Ne upotrebljavajte kuku za vješanje (13) ako je oštećena, deformirana ili više nije čvrsto pričvršćena na električni alat.
- Objesite električni alat s kukom za vješanje (13) na stabilnu napravu za vješanje.
  Kako biste izbjegli oštećenja ili ozljede, naprava za vješanje ne smije biti postavljena iznad pločnika ili neposrednim područjima rada.
  Kuka za vješanje je namijenjena isključivo za vješanje električnog alata uključujući montirani pribor.
- Okrenite kuku za vješanje (13) natrag i pomaknite je laganim pritiskom prema naprijed i dolje u položaj za blokadu ako radite s električnim alatom.

- Nikada ne upotrebljavajte kuku za vješanje (13) kao sredstvo za osiguranje od pada.
  Nikada nemojte pričvrstiti sredstvo za osiguranje od pada na kuku za vješanje.

##

Napomena: Da biste osigurali električni alat od pada, trebate upotrebljavati sredstvo za osiguranje od pada (40) prikladno za težinu sustava. Maksimalno dopuštena duljina sredstva za osiguranje od pada iznosi 1,8 m. Obavezno pazite na dopušteno područje pričvršćivanja (39) na električnom alatu.

Kao sredstvo za osiguranje od pada prvenstveno upotrebljavajte okrugli remen pričvršćen čvorom ili sredstvo za osiguranje od pada s amortizerom pada.

Pri pričvršćivanju sredstva za osiguranje od pada (40) obavezno se pridržavajte njegovih uputa za uporabu.

- Obavezno pričvrstite suprotnu stranu sredstva za osiguranje od pada na stabilnu strukturu (npr. zgradu ili skelu), a nikada na samog korisnika.
  Sredstvo za osiguranje od pada mora se slobodno pomicati i smije biti pričvršćeno isključivo na fiksnu graničnu točku (41) i u dopuštenom području pričvršćivanja (39) na električnom alatu.
  Odaberite fiksnu graničnu točku (41) tako da u slučaju pada električni alat može slobodno pasti u osigurač od pada, a da se pritom ne omota oko korisnika ili da ugrozi korisnika.
  Nikada ne upotrebljavajte kuku za vješanje (13) kao sredstvo za osiguranje od pada.
  Nikada nemojte pričvrstiti sredstvo za osiguranje od pada na kuku za vješanje.
  Nikada nemojte upotrebljavati sredstvo za osiguranje od pada na električnom alatu s montiranom napravom za usisavanje GDE 18V-16 ili GDE 16 Plus.