# Töösuunised

##

Sügavuspiirikuga (21) saab määrata soovitud puurimissügavuse X.

- Vajutage sügavuspiiriku seadenuppu (19) ja asetage sügavuspiirik lisakäepidemesse (20).
  Sügavuspiiriku (21) rihveldus peab olema alla suunatud.
- Lükake vahetatav SDS-plus tööriist SDS-plus tööriistahoidikusse (3) lõpuni. Vastasel korral võib SDS-plus tööriista liikuvus põhjustada vale puurimissügavuse.
- Tõmmake sügavuspiirik nii kaugele välja, et puuri otsa ja sügavuspiiriku otsa vahekaugus vastab soovitud puurimissügavusele Xt.

##

- Vahetatava tööriista kinnikiildumisel või haaku‌misel katkestatakse puurspindli ajamiahel. Hoidke sealjuures esinevate jõudude tõttu elektrilist tööriista alati tugevalt kahe käega ja seiske kindlas asendis.

- Kui elektriline tööriist blokeerus, lülitage see välja ja vabastage vahetatav tööriist. Blokeeritud puuri korral sisselülitamisel tekivad suured reaktsioonimomendid.

##

Kiirväljalülitus (KickBack Control) tagab elektrilise tööriista üle parema kontrolli ja niiviisi kasutaja ohutuse võrreldes tööriistadega, millel KickBack Control puudub. Elektrilise tööriista äkilise ja ettenägematu pöörlemise korral ümber puuri telje lülitub elektriline tööriist välja, kiirväljalülituse näidik süttib punaselt ja töötuli (18) vilgub. Aktiveerunud kiirväljalülituse korral vilgub olekunäit (29) punaselt.

- Taaskasutuselevõtuks vabastage sisse-/väljalüliti (12) ja vajutage seda uuesti.

##

Integreeritud vibratsioonisummutus vähendab tekkivat vibratsiooni.

- Kui summutuselement on kahjustatud, lõpetage elektrilise tööriista kasutamine.

##

- Asetage elektriline tööriist mutrile/kruvile ainult väljalülitatult. Pöörlevad vahetatavad tööriistad võivad maha libiseda.

Kruvitsaotsakute kasutamiseks vajate SDS-plus kinnitussabaga universaalhoidikut (38) (lisavarustus).

- Puhastage kinnitussaba padrunisse kinnituvat osa ja määrige seda kergelt.
- Lükake universaalhoidik pöördliigutusega tööriistahoidikusse, kuni ta automaatselt lukustub.
- Lukustuse kontrollimiseks tõmmake universaal‌hoidikut.
- Kinnitage universaalhoidikusse kruvitsaotsak. Kasutage ainult kruvi peaga sobivaid kruvitsaotsakuid.
- Universaalhoidiku eemaldamiseks lükake lukustushülssi (5) tahapoole ja võtke universaalhoidik (38) tööriistahoidikust välja.

##

Riputuskonksuga (13) saate elektrilise tööriista sobiva riputusseadise külge kinnitada.

- Suruge riputuskonksu (13) lukustusest vabastamiseks lühidalt käepideme (11) suunas. Riputuskonks liigub iseseisvalt tahapoole välja.
- Pöörake riputuskonks külje suunas.
- Kontrollige riputuskonksul (13) mistahes kahjustuste või deformatsioonide puudumist.
  Ärge kasutage riputuskonksu (13), kui see on kahjustunud, deformeerunud või ei ole enam tugevasti elektrilisele tööriistale kinnitatud.
- Riputage elektriline tööriist riputuskonksust (13) stabiilse riputusseadise külge.
  Kahjustuste või vigastuste vältimiseks ei tohi riputusseadist paigaldada käiguteede või vahetute tööpiirkondade kohale.
  Riputuskonks on ette nähtud üksnes elektrilise tööriista koos sellele paigaldatud lisavarustusega riputamiseks.
- Kui te elektrilise tööriistaga töötate, pöörake riputuskonks (13) tagasi ja lükake kerge survega ette ning alla lukustusasendisse.

- Ärge kunagi kasutage riputuskonksu (13) kukkumiskaitsevahendina.
  Ärge kunagi kinnitage kukkumiskaitsevahendit riputuskonksu külge.

##

Juhis: Elektritööriista kukkumise vastu kindlustamiseks tuleb kasutada süsteemkaaluga sobivat kukkumiskaitsevahendit (40). Kukkumiskaitsevahendi maksimumpikkus on 1,8 m. Oluline on järgida elektrilise tööriista lubatud kinnituspiirkonda (39).

Eelistatult kasutage kukkumiskaitsevahendina ankrusõlmega kinnitatud lintsilmust või kukkumistõukeleevendiga kukkumiskaitsevahendit.

Kukkumiskaitsevahendi (40) kinnitamisel järgige tingimata selle kasutusjuhendit.

- Hädavajalik on kinnitada kukkumiskaitsevahendi vastasots stabiilse struktuuri (nt hoone v telling) külge ja mitte kunagi kasutaja enda külge.
  Kukkumiskaitsevahend peab olema vabalt liikuv ja võib olla kinnitatud üksnes fikseeritud tugipunktile (41) ja lubatud kinnituspiirkonnale (39) elektrilisel tööriistal.
  Valige fikseeritud tugipunkt (41) nii, et elektriline tööriist saaks kukkumise korral vabalt kukkumiskaitsevahendi küljes kukkuda, ilma seejuures ümber kasutaja keerdumata või teda ohustamata.
  Ärge kunagi kasutage riputuskonksu (13) kukkumiskaitsevahendina.
  Ärge kunagi kinnitage kukkumiskaitsevahendit riputuskonksu külge.
  Ärge kunagi kasutage kukkumiskaitsevahendit elektrilisel tööriistal, millele on paigaldatud tolmuimeja GDE 18V-16 või GDE 16 Plus.