# Työskentelyohjeita

##

Syvyydenrajoittimella (21) voit säätää haluamasi poraussyvyyden X.

- Paina syvyydenrajoittimen säätöpainiketta (19) ja asenna syvyydenrajoitin lisäkahvaan (20).
  Syvyydenrajoittimen (21) urituksen täytyy osoittaa alaspäin.
- Työnnä SDS-plus-käyttötarvike SDS-plus-kiinnittimen (3) rajoittimeen asti. Muuten SDS-plus-käyttötarvike voi päästä siirtymään ja säätää poraussyvyyden vääräksi.
- Vedä syvyydenrajoitinta ulospäin, kunnes poranterän kärjen ja haluamasi poraussyvyyden syvyydenrajoittimen kärjen keskinäinen väli on X.

##

- Jos käyttötarvike jumittuu, voimansiirto karaan katkeaa. Pidä sähkötyökalusta suurten vääntömomenttien takia aina kunnolla kiinni molemmilla käsillä ja seiso tukevassa asennossa.

- Sammuta sähkötyökalu ja irrota käyttötarvike, jos sähkötyökalu on jumittunut. Suuret reaktiomomentit aiheuttavat vaaran, jos käynnistät sähkötyökalun poranterän ollessa jumissa.

##

Toiminnan pikakatkaisun (KickBack Control) ansiosta sähkötyökalun hallittavuus ja turvallisuus on parempi kuin sellaisissa sähkötyökaluissa, joissa ei ole KickBack Control -ominaisuutta. Jos sähkötyökalu pyörähtää äkillisesti ja odottamatta porausakselin ympäri, sähkötyökalun toiminta katkeaa, toiminnan pikapysäytyksen näyttö palaa punaisena ja työvalo (18) vilkkuu. Aktivoidun pikapysäytyksen yhteydessä tilanäyttö (29) vilkkuu punaisena.

- Kun haluat ottaa työkalun uudelleen käyttöön, vapauta käynnistyskytkin (12) ja paina käynnistyskytkintä uudelleen.

##

Sisäänrakennettu tärinänvaimennus vaimentaa tärinää.

- Älä jatka sähkötyökalun käyttöä, jos vaimennusosa on vaurioitunut.

##

- Aseta sähkötyökalun ruuvauskärki mutteriin/ruuviin vain kun moottori on sammutettu. Pyörivät käyttötarvikkeet saattavat luiskahtaa irti ruuvista/mutterista.

Ruuvauskärkien käyttöön tarvitset yleispitimen (38) ja SDS-plus-kiinnitysvarren (lisätarvike).

- Puhdista kiinnitysvarren asennuspää ja voitele se ohuelti rasvalla.
- Asenna yleispidin kiertävällä liikkeellä kiinnittimeen, kunnes se lukkiutuu automaattisesti.
- Tarkista lukkiutuminen yleispitimestä vetämällä.
- Aseta ruuvauskärki yleispitimeen. Käytä vain ruuvin kantaan sopivia ruuvauskärkiä.
- Kun haluat irrottaa yleispitimen, siirrä lukkoholkkia (5) taaksepäin ja ota yleispidin (38) pois kiinnittimestä.

##

Kiinnityskoukun (13) avulla voit kiinnittää sähkötyökalun soveltuvaan kiinnittimeen.

- Vapauta lukitus painamalla kiinnityskoukkua (13) lyhyesti kahvan (11) suuntaan. Kiinnityskoukku siirtyy automaattisesti taaksepäin.
- Käännä kiinnityskoukku sivulle.
- Tarkasta kiinnityskoukku (13) mahdollisten vaurioiden tai vääntymien varalta.
  Älä käytä kiinnityskoukkua (13), jos se on vaurioitunut, vääntynyt tai heikosti kiinni sähkötyökalussa.
- Ripusta sähkötyökalu kiinnityskoukun (13) kanssa tukevaan kiinnittimeen.
  Vaurioitumis- ja loukkaantumisvaaran takia kiinnitintä ei saa sijoittaa kulkuteiden tai työskentelyalueiden yläpuolelle.
  Kiinnityskoukku on tarkoitettu yksinomaan sähkötyökalun ja siihen asennettujen tarvikkeiden ripustamiseen.
- Kun työskentelet sähkötyökalun kanssa, käännä kiinnityskoukku (13) takaisin ja siirrä se kevyellä painalluksella eteen- ja alaspäin lukitusasentoon.

- Älä missään tapauksessa käytä kiinnityskoukkua (13) putoamissuojaimena.
  Älä missään tapauksessa kiinnitä putoamissuojainta kiinnityskoukkuun.

##

Huomautus: sähkötyökalun putoamisen estämiseksi pitää käyttää järjestelmän painolle soveltuvaa putoamissuojainta (40). Putoamissuojaimen suurin sallittu pituus on 1,8 m. Kiinnityksessä on ehdottomasti huomioitava sähkötyökalussa oleva sallittu kiinnitysalue (39).

Käytä putoamissuojaimena mieluiten ankkuriompeleella vahvistettua hihnasilmukkaa tai putoamisen vaimentimella varustettua putoamissuojainta.

Noudata putoamissuojaimen (40) kiinnityksessä ehdottomasti suojaimen käyttöohjeita.

- Kiinnitä putoamissuojaimen toinen pää ehdottomasti tukevaan rakenteeseen (esim. seinään tai telineeseen) eikä missään tapauksessa työkalun käyttäjään.
  Putoamissuojaimen pitää sallia esteetön liike ja sen saa kiinnittää vain tukevaan kiinnityskohtaan (41) ja sähkötyökalussa olevaan sallittuun kiinnitysalueeseen (39).
  Varmista tukevan kiinnityskohdan (41) valinnassa, että sähkötyökalu pääsee putoamistapauksessa putoamaan esteettömästi putoamissuojaimeen niin, ettei laite voi takertua käyttäjään tai vaarantaa hänen turvallisuuttaan.
  Älä missään tapauksessa käytä kiinnityskoukkua (13) putoamissuojaimena.
  Älä missään tapauksessa kiinnitä putoamissuojainta kiinnityskoukkuun.
  Älä missään tapauksessa käytä putoamissuojainta sähkötyökalussa, johon on asennettu pölynpoistotarvike GDE 18V-16 D tai GDE 16 Plus.