# Brugerinterface (se billede L)

Brugerinterfacet (8) bruges til valg af arbejdstilstand samt til visning af el-værktøjets tilstand.

## Tilstandsindikatorer

Akku-ladetilstandsindikator (brugerinterface) (22) | Betydning/årsag | Løsning
--- | --- | ---
grøn (2 til 5 bjælker) | Akku opladet | -
gul (1 bjælke) | Akku næsten tom | Skift/oplad akku snart
rød (1 bjælke) | Akku tom | Skift/oplad akku

Visningen El-værktøjets status (29) | Betydning/årsag | Løsning
--- | --- | ---
Grøn | Status OK | –
Gul | Kritisk temperatur er nået, eller akku er næsten tom | Lad el-værktøjet køle af, eller skift/oplad akkuen
Rød | El-værktøjet er overophedet, eller akkuen er tom | Lad el-værktøjet køle af, eller skift/oplad akkuen
Rød | Motoren er blokeret, akkuen er for svag | Oplad akkuen, eller anvend den anbefalede akkutype
Generel fejl | Sluk el-værktøjet, og tænd det igen, eller tag akkuen ud, og sæt den i igen Hvis fejlen stadig forefindes: Send el-værktøjet til service
Rødt blinkende | Hurtigfrakobling er udløst | Sluk el-værktøjet, og tænd det igen
Blåt blinkende | El-værktøj er forbundet med mobilterminalen via Bluetooth®, eller indstillingerne overføres | –

Symbol smartphone (28) | Betydning/årsag | Løsning
--- | --- | ---
Hvid | Vigtige informationer til rådighed (f.eks. temperaturadvarsel) | Læs meddelelse på smartphone

## Valg af arbejdstilstand

Tryk flere gange på knappen (26) til valg af arbejdstilstand, indtil den ønskede arbejdstilstand lyser.

Bemærk: I arbejdstilstanden Favorite konfigureres funktionerne via smartphone-app. I arbejdstilstandene Auto og Soft er funktionerne indstillet på forhånd.

Visningen Arbejdstilstand (25) | Funktioner
--- | ---
Symbolet for maksimal ydelse (27) lyser | I arbejdstilstanden Auto opnår el-værktøjet maksimal ydelse med maksimal opstartshastighed.
Symbolet for omdrejningstalskonfiguration via smartphone (23) lyser | I arbejdstilstanden Favorite kan du konfigurere el-værktøjets ydelse og opstartshastighed individuelt via smartphone-appen.
Symbolet for reduceret ydelse (24) lyser | I arbejdstilstanden Soft er el-værktøjets ydelse og opstartshastighed reduceret.